पाएं अपने शहर की ताज़ा ख़बरें और फ्री ई-पेपरडाउनलोड करें
शहर के अंबेडकर चौक पर नवस्थापित डॉ.भीमराव अंबेडकर की प्रतिमा से गुरुवार को समाज कंटकों ने छेड़छाड़ का प्रयास किया। प्रतिमा को पिछले दिनों स्थापित किया गया था तथा अभी इसका अनावरण नहीं किया गया था। ऐसे में बुधवार देर रात किसी समाज कंटक ने इस पर लगा कपड़ा हटा दिया तथा प्रतिमा को नुकसान पहुंचाने का भी प्रयास किया।
गुरुवार सुबह यहां पहुंचे लोगों ने जब प्रतिमा को देखा तो उन्हें घटनाक्रम की जानकारी मिली। इस पर उन्होंने इसकी जानकारी प्रमुख लोगों को दी। इन दिनों शहर के लोगों के प्रयास से श्रीगंगानगर में अंबेडकर चौक पर संसद भवन की आकृति जैसा आधार तैयार कर उस पर डॉ.अंबेडकर की प्रतिमा स्थापित की जा रही है। इन दिनों इसका निर्माण कार्य चल रहा है।
दलित समाज के लोगों ने लगाया धरना
मौके पर कालूराम मेघवाल, बंटी वाल्मीकि आदि पहुंचे। इन लोगों ने धरना लगाते हुए आरोपी को गिरफ्तार करने की मांग की। इस संबंध में एक व्यक्ति को पुलिस को सुपुर्द किया गया है। मौके पर पहुंचे विधायक राजकुमार गौड़ ने घटना को दुखद बताया। उन्होंने दोषियों के खिलाफ शीघ्र कार्रवाई की बात की। बाद में दोषियों के खिलाफ कार्रवाई के आश्वासन पर लोग माने तथा घरों को लौटे। प्रतिमा को पुन: कपड़े से ढक दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn